ຜົນການທົດສອບ ອຸປະກອນ ລົງຈອດ ເທິງດາວພະອັງຄານ ທີ່ຜິດຫວັງຂອງ NASA 
ການທົດລອງ ລະບົບການລົງຈອດ ເທິງດາວພະອັງຄານ ສິ້ນສຸດລົງຢ່າງວ່ອງໄວ ເມື່ອຈ້ອງຂອງຍານຈານບິນ ຈີກຂາດອອກ ຫຼັງຈາກທີ່ ສ່ວນນຶ່ງຂອງຈ້ອງໄດ້ພືອອກ ເທິງມະຫາສະມຸດ ປາຊີຟິກ.
ການທົດສອບລະບົບການລົງຈອດທີ່ດາວອັງຄານ ຂອງອົງການ ອະວະກາດສະຫະລັດ ຫຼື NASA ສິ້ນສຸດລົງດ້ວຍຄວາມຜິດຫວັງ ໃນວັນຈັນ ກ່ອນນັ້ນ ເມື່ອຈ້ອງຂອງຍານອະວະກາດ ທີ່ມີຮູບຊົງ ຄືກັນກັບຈານບິນນັ້ນ ເກີດລົ້ມແຫຼວ ເພາະຈ້ອງບໍ່ພືອອກ ຢູ່ເທິງ ມະຫາສະມຸດປາຊີຟິກ ນີ້ເປັນຄວາມພະຍາຍາມຄັ້ງທີສອງ ໂດຍ ບັນດານັກວິສະວະກອນຂອງ ອົງການ NASA ເພື່ອທົດລອງ ລະບົບຈ້ອງໃໝ່ ບັນຫາຄ້າຍຄືກັນນີ້ ໄດ້ລົບກວນການທົດລອງ ອຸປະກອນດັ່ງກ່າວ ຄັ້ງທຳອິດເມື່ອທ້າຍປີແລ້ວ ນີ້ ຜູ້ສື່ຂ່າວ ວີໂອເອ Zlatica Hoke ອະທິບາຍ ຫຼັກການ ທີ່ NASA ຄາດ ຫວັງວ່າ ຈະປ່ຽນແປງຢ່າງຮອບດ້ານຕໍ່ການສຳຫຼວດຄົ້ນຄວ້າ ດວງດາວຕ່າງໆ ເຊິ່ງໄຊຈະເລີນສຸກ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ຫຼັງຈາກໄດ້ເລື່ອນເວລາ ມາຫຼາຍຄັ້ງແລ້ວ ຍ້ອນສະພາບອາກາດນັ້ນ ໝາກປູມເປົ້າແກັສ helium ທີ່ໃຫຍ່ທີ່ສຸດຂອງໂລກ ໄດ້ຖືກປ່ອຍຂຶ້ນ ຈາກຖານທັບສະຫະລັດແຫ່ງນຶ່ງໃນລັດ Hawaii ເພື່ອທົດສອບອຸປະ ກອນທີ່ຄ້າຍຄືກັບຈານບິນ ທີ່ເອີ້ນວ່າ Low-Density Supersonic Decelerator ຫຼື LDSD ຊຶ່ງອອກແບບ ເພື່ອການສຳຫລວດ ແລະ ທົດສອບເບິ່ງຄວາມກ້າວໜ້າ ດ້ານເທັກໂນໂລຈີ້ຕ່າງໆເພື່ອນຳເອົາຍານ ທີ່ບັງຄັບໂດຍ ຫຸ່ນຍົນ ແລະ ມະນຸດ ລົງຈອດຢູ່ດາວພະອັງຄານ ແລະ ກັບຄືນມາສູ່ໂລກ ພ້ອມດ້ວຍ ເຄື່ອງ ບັນທຸກຂະໜາດໃຫຍ່ຢ່າງປອດໄພ ທ່ານ Steve Jurczyk ຜູ້ອຳນວຍການ ດ້ານເທັກໂນໂລຈີ້ ກ່ຽວກັບ ໂຄງການດັ່ງກ່າວ ຂອງອົງການ NASA ເວົ້າວ່າ ບັນດາ ນັກວິທະຍາສາດ ກ່າວວ່າ ບັນຍາກາດອ້ອມດາວ ພະອັງຄານ ທີ່ບອບບາງນັ້ນ ຈຶ່ງຕ້ອງໃຊ້ຈ້ອງທີ່ແຂງແຮງ ເປັນພິເສດ ສຳຫລັບນຳເອົາອຸປະກອນໜັກ ແລະ ຍານ ອະວະກາດ ທີ່ເຄື່ອນຍ້າຍຢ່າງວ່ອງໄວ ລົງ ຈອດໄດ້ ທ່ານ Ian Clark ຈາກຫ້ອງທົດລອງເຄື່ອງຈັກໄອພົ່ນຂອງອົງການ NASA ເວົ້າວ່າ ຈ້ອງທີ່ໄດ້ຖືກທົດສອບ ເມື່ອວັນຈັນກ່ອນນັ້ນ ແມ່ນ ມີເສັ້ນຜ່າສູນກາງ ຍາວ 30 ແມັດ ທີ່ຈ້ອງບັນທຸກນັ້ນ ແມ່ນໜັກກວ່າ 3,000 ກິໂລກຣາມ ປະມານສອງເທົ່າ ຂອງນ້ຳໜັກ ຍານອະວະກາດຫຸ່ນຍົນ ຂອງອົງການ NASA ທີ່ສາມາດລົງຈອດຢູ່ດາວພະອັງຄານໄດ້ ໃນປັດຈຸບັນນີ້ ເມື່ອຄ່ຳຄືນຂອງວັນຈັນດຽວກັນນັ້ນ ໂຄສົກຍິງ ຂອງອົງການ NASA ກ່າວວ່າ ການທົດສອບດັ່ງກ່າວ ລົ້ມແຫລວ ໃນເວລາຈ້ອງໄດ້ປະຕິບັດງານແຕ່ບໍ່ໄດ້ພືອອກຍ້ອນມີລົມເຂົ້າບໍ່ພໍ ການທົດສອບທີ່ຄ້າຍຄືກັນເມື່ອເດືອນມີຖຸນາປີກາຍ ກໍໄດ້ປະສົບກັບຊາຕາກຳແບບດຽວກັນນີ້